Moment alebo momentová charakteristika je typ (trieda) charakteristík náhodných premenných resp. ich rozdelení. Je to vlastne zovšeobecnenie pojmov priemer, rozptyl a podobne.

Existujú tieto druhy momentov:
všeobecný moment: Všeobecný moment n-tého rádu (čiže n-tý všeobecný moment) je stredná hodnota (E) odchýlky náhodnej veličiny od ľubovoľného daného čísla c, umocnenej na n-tú. Špeciálne prípady sú:
 všeobecný začiatočný moment (c = 0) [Ojedinele (nepresne) sa ako všeobecný moment označuje len všeobecný začiatočný moment ]
 všeobecný centrálny moment (c = stredná hodnota náhodnej veličiny)
absolútny moment: Absolútny moment n-tého rádu (čiže n-tý absolútny moment) je stredná hodnota (E) absolútnej hodnoty odchýlky náhodnej veličiny od ľubovoľného daného čísla c, umocnenej na n-tú. Špeciálne prípady sú:
 absolútny začiatočný moment (c = 0)
 absolútny centrálny moment (c = stredná hodnota náhodnej veličiny)
binomiálny moment: Binomiálny moment n-tého rádu (čiže n-tý binomiálny moment) je stredná hodnota (E) kombinačného čísla „X nad n“ (X je náhodná premenná).

Referencie 

 Beichelt, F. E., Montgomery, D. C.: Taubner-Taschenbuch der Stochastik, 2003, str. 38  
 

Štatistika